text: पूर्व प्रधानमंत्री नवाज शरीफ की पार्टी पाकिस्तान मुस्लिम लीग-नवाज (पीएमएल-एन) की मरियम औरंगजेब ने कहा, 'सभी पार्टियों के बीच यह एक ऐसा गठबंधन है जो धोखाधड़ी कर हुए चुनावों के खिलाफ है।' हालांकि पाकिस्तान में ऐसा भी कहा जा रहा है कि विपक्षी दलों के पास इमरान खान को टक्कर देने के लिए पर्याप्त सीटें नहीं हैं, इसलिए इस गठबंधन का कोई फायदा नहीं है। कुछ ख़बरें यह भी आ रही हैं कि पीएमएल-एन ने खान को चुनौती देने के लिए पाकिस्तान पीपुल्स पार्टी (पीपीपी) के साथ भी गठबंधन कर लिया है।